L'ABELHA

Que disen l'abelha qu'èra vinuda hòrt gloriosa quòn sabot que los òmis se servivan de le soa cera per har lutz hens le maison deu bon Diu.

Que se n'anot au Paradís trobar lo bon Diu :

— Qu'èi meritat uu' recompensa, ce dishot era, jo que ves hèci le cera dont hèn burlar hens les glisas. Que vorrí aver uu' maison d'òre.

Lo bon Diu n'èra pas contènt de tant de glòria.

— Qu'auràs uu' maison de mèrda ! ce dishot eth.

— E bèn ! Jo e les mias sòrs que tüaram tot çò que viu a trucs de hiçon !

— Ne tüaratz p'arré. Qu'es vosatis que moriratz cada còp que vúlhitz hiçar quauqu'un.

E le paraula deu bon Diu que s'es acomplida. Los caunes son tots embardolhats de leda de vaca, e les abelhas ne pòden pas hiçar digun shètz pérder le vita.